
DE 

PROCEMIUM. 

Celebritas  praspollens  hujus  Academi®,  et 
commoda  permulta,  qu®  medicin®  studiosis 
pr®bet,  tot  ad  se  allicuit,  gradum  doctoris 
alFectantes  ;  ut,  cum  prius,  conscribendum  sit 
omnibus  aliquid  ad  rem  medicam  pertinens, 
quam  hos  honores  ambire  liceat,  nil  fere  in¬ 
tentatum  restat ;  imo  perpauca,  haud  s®pius 
sunt  investigata.  Nihil  antea  parum  per¬ 
spectum  mihi  contigit  posse  illustrare ;  et  vix 

a 


2  DE  RHEUMATISMO  ACUTO. 

spero  me  quicquam  prolaturum  notatu  dig¬ 
nius,  quam  quod  jam  antea  scripserunt  alii. 
Quid  disputationis  argumentum  seligerem, 
diu  et  multum  dubitabam ;  et  tandem,  nihil 
potius  videbatur  quam,  quicquid  de  Rheuma¬ 
tismo  Acuto  innotescit,  paucis  absolvere  ; 
quippe,  quem  adeo  crebro  et  graviter  genus 
humanum  torquentem,  permagni  medicorum 
intersit  scrutari;  nam,  etsi  non  occidere  soleat, 
tamen  intus,  nimirum  cerebro,  cordi,  eorumve 
membranis,  incumbens,  periculo  non  vacat. 

Ante  arridet  paucis  memorare,  quid  de  eo 
scripserunt  veteres,  et  quidam  recentiores, 
quam  signorum  historiam  tractarem. 

Licet  inter  scripta  rei  medicae  Patri  attri¬ 
buta,  rheumatismus  loco  et  nomine  proprio 
careat,  non  ideo  novum  esse  morbum  judican¬ 
dum,  aut  HippociiATEM  eum  ignorasse.  Hic 
illic  sparsim,  hunc  morbum  et  arthritidem 
descripsit ;  at  adeo  imperfecte,  ut  nil  fructus 

inde  sit  percipiendum* * * §.  Cjelius  Aurelianus 
de  Passione  Articulorum  f  et  Aret^us,  cujus 
scripta  adhuc  magni  fiunt,  de  Arthritide  J 
disserentes,  multa  rheumatismi  propria  me¬ 
minerunt  ;  at  vero,  ut  ipse  Pater  medicinse, 
non  probe  eum  discreverunt  ab  aliis  artuum 
malis  :  Neque  amplius  ad  hoc  contulerunt, 
ornatus  Celsus  et  Galen  ;  at  inscii  spectarunt 
ad  eundem  ;  ille  de  Manuum  et  Pedum  Articu¬ 
lorumque  Vitiis  §,  hic  de  Ischiade,  Podagra  et 
Arthritide  ||  disputantes. — ^Etius  Tral¬ 

lianus^,  Paulus  ^EginetaI  et  Rhazes 


*  Hippocratis  Opera,  cura  Foesii,  1657?  pag.  113,  412, 
524,  1252. 

f  Caelii  Aureliani  Opera,  Lugduni,  1567?  pag.  513. 

I  Aretaei  Opera,  cura  Boerhaatii,  1735,  pag.  65. 

§  Celsi  Aur.  Corn.  Opera,  lib.  iv.  cap.  xxiv. 

II  Epitome  Galeni  Pergameni  Operum,  cura  Lacuna?, 
pag.  1267. 

51  iEtii  Tetrab.  iii.  §  4.  cap.  xxxiii. 

^  Alex.  Tralliani  Opera,  lib.  xi.  cap.  i. 

4.  Pauli  iEginetae  Opera,  lib.  iii.  Ap.  78. 
t  Rhaza?  impera,  lib.  ix.  cap.  xc. 

Arthritidem,  et  fortasse  alia  artuum  mala 
tractantes,  rheumatismum  quodammodo  de¬ 
pinxerunt,  et  multi  alii,  quos  fusius  meminis¬ 
se,  alienum  esset. — Caelius  Aurelianus  * * * §, 
Galen  f,  Trallianus:}:  et  alii  voce  Rheu¬ 
matismus  utuntur,  ad  quosdam  ventriculi  in- 
testinive  morbos,  distillationem  e  naribus  aut 
arthritidem,  designandos. — Ballonius,  Pari- 
siensis  medicus,  primus  omnium,  morbum, 
quem  hodierni  rheumatismum  vocant,  fertur 
accurate  et  plenius  depinxisse,  aliis  cognatis 
discrevisse,  et  proprio  nomine  designasse  §  : 
Ex  quo  hic  floruit  medicus,  plurimi  scriptores 
eundem  tractarunt,  et  novis  observationibus 

ornarunt  et  auxerunt. — Chesneau  multa  ad 

/ 

eum  spectantia  notavit,  sed  cum  aliis  aliorsum 
relegandis  implicita  ||.  At  prse  ceteris  Rive- 


*  Caelii  Aureliani  Opera,  lib.  ii.  cap.  vii. 

I  Galeni  Epitome  Operum,  cura  Lacunae,  pag.  1184. 

I  Tralliani  Opera,  loc.  antea  citat. 

§  Ballonii  Opera,  Venet.  tom.  iv.  p.  275.  et  seq, 

II  Observationes  Medicae,  lib.  iv.  cap.  iii. 

Rius*  et  ille  celeber  Sydenham  f  adeo  accu¬ 
rate  hunc  morbum  descripserunt,  et  tanta  so- 
lertia  illustraverunt,  ut  nullis  secundi  videan¬ 
tur.  Accuratas  etiam  ediderunt  historias 
Boerhaave  J  et  Hoffman  §  ;  quos  omnes 
imitati  recentiores,  parum  notitiam  ejus  aux¬ 
erunt.  At,  quanquam  scriptores  supra  com¬ 
prehensi,  tam  pulchras  et  ornatas  scripserunt 
historias,  ut  fere  nil  reliqui  sit  hodernis  hic 
peragendum  ;  nuperi  tamen,  ad  sanationem  fa¬ 
ciliorem  multum  contulerunt,  plurimis  novis 
et  gravissimis  prolatis,  de  quibus  infra  scri¬ 
bendum  est. 


Lazari  Riverii  Opejra  Medica  Universa,  Lugduni, 
1690,  pag.  418. 

f  Sydenhami  Opera,  sect.  vi.  cap.  v, 

t  Boerhaavii  Aphorismi,  Lugduni  Batavorum,  1758, 
p.  368. 

§  HofFmanni  Opera,  Genev.  17^il>  tom.  ii.  pag.  317- 
Vide  etiam  Commentaria  de  Van  Swieten,  qui  memi¬ 
nit  opiniones  veterum  scriptorum  de  Rheumatismo, 
4to,  1722,  tom.  V. 

HISTORIA  MORBI. 

Jamdudum  rheumatismum  in  binas  species 
diviserunt  medici ;  una  acutus,  tonicus  vel 
febrilis,  altera  non  febrilis,  chronicus  vel  ato¬ 
nicus,  Arthrodynia  nominan¬ 

tur. — Duncan,  spectatissimo  medicinas  theo- 
reticae  professori  placuit,  morbum  esse  qua¬ 
druplicem,  scilicet,  inflammatorium,  irritabilem, 
atonicum  et  paralyticum  ;  primum,  per  quem 
idem  intelligit  quod  alii  per  acutum,  solum¬ 
modo  febre  stipari  *. 

Propriis  insigniuntur  notis  singuli  horum 
et  optimo  jure  summum  medicorum  studium 


Principia  Medicinae  a  Home,  iib.  ii,  pars  iv.  sect.  iii. 
Cullen^s  First  Lines  of  the  Practice  of  Physic,  Part  i. 
Book  ii.  cap,  xii.  et  Synopsis  Nosologi^e  Methodica? 
ejusdem  auctoris,  edit,  ult,  pag.  246, 

sibi  adsciscunt ;  nobis  tamen  in  animo  est,  de 
Rheumatismo  Acuto,  proprie  disserere,  csete- 
ros  paucis  absoluturis. 

Dejinitio,  —  Hunc  morbum  multi  definie¬ 
runt,  at  optime  omnium,  ni  fallor,  ille  perin¬ 
signis  CuLLEN.  S  AU  VAGES  historiam  magni 
habendam  at  ineptam  definitionem,  tradidit. 
Sub  ejus  Nosologise  classe  Dolores  et  ordine 
Vagi,  positum,  et  in  quindecim  species,  per¬ 
peram,  me  judice,  diductum,  sic  definit:  “  Est 
diuturnus  musculorum  in  artubus  potissi- 
mum,  dolor,  sine  coryza,  raucedine  ac 
rheumate 

LiNNiEus  eum  inter  dolores  extrinsecos 
habet,  et  ita  definivit,  Musculorum  dolor  ad 
motum  (a  tunica  cellulosa  infecta)  Vo- 


*  Nosologia  Methodica,  4to,  Amstelodami,  1768.  tom. 
ii.  pag.  28. 

t  Synopsis  Nosologia  Methodicae,  Culleiii,  edit.  6ta, 
p.  50. 

GEL  hancce  definitionem  liabet,  Cutis  et 
musculorum  dolor*.”  Sagar,  morbo  Phleg- 
masiis  subjecto  et  Myositis  appellato,  fusiorem 
at  nihilo  meliorem  :  ‘‘  Febris  acuta  inflamma- 
toria,  dolores  in  diversis  musculis  artuum, 
eorundemque  involucris^  diu  noctuque  dis- 
cruciantes,  motum  vetantes  ferme  omnem, 
ad  noctem  exacerbantes;  sanguis  missus  est 
tectus  crusta  inflammatoria,  suboTlatinosa 
vel  pelle  tenui  tenaci  f.”  Vix  operae  pre¬ 
tium  esset  singularum  definitionum  maculas 
exponere  ;  scire  licet  omnes  praeter  Cullenia- 
nam  parum  valere,  vel  ad  insigniendum  mor¬ 
bum,  vel  auxiliandum  curanti.  Apud  hujus 
viri  illustris  Nosologiam,  classi  Pyrexiceti  or¬ 
dini  Phlegmasice,  subjicitur  rheumatismus,  et 
sic  definitur :  “  Morbus  ab  externa,  et  ple- 
rumque  evidente  causa;  pyrexia;  dolor  circa 
articulos,  musculorum  tractum  sequens,  ge- 

*  Synopsis  Nosologise  Methodicis,  Culleni,  edit.  (Jta, 
p.  85. 

t  Idem  liber,  p.  137  et  158. 

luia  et  reliquos  majores,  potius  quam  pedum 

vel  manuum  articulos,  infestans,  calore  ex- 
“  terno  auctus  Cullen  rite,  ni  fallor,  ad 
ordinem  PhlegmasicB  rheumatismum  febrilem 
retulit,  quippe  qui  habeat  synocham,  tumo¬ 
rem,  ruborem  et  dolorem,  inflammationum 
propria :  at  vero  discrepat  multis  eodem  rele¬ 
gatis  morbis ;  de  qua  re  postea.  Definitio 
maculis  non  caret.  Gregory,  noster  eximi¬ 
us  medicinse  practicae  professor,  negat  defini¬ 
tiones  rite  causas  amplecti,  aut  leges  nosolo- 
giae  sic  servari;  et,  eo  judice,  Cullen,  cum 
morbum  definiens,  ad  causam  spectaverit, 
nempe  memorans  causam  esse  externam,  debuit 
meminisse  quaenam  esset.  Infra  dicendum 
erit  de  aliis  ejus  definitionis  culpis. 

Indicia  Morhi. — ^Rheumatismus  acutus  vel 
tdnicus,  ut  alii  morbi  classis  Pyrexiae,  ex  hor- 


*  Synopsis  Nosologiae  Methodicse  a  Cullen,  p.  244^ 

rore  et  frigoris  sensu  coepisse  consuevit ;  haec 
decedentia  excipiunt  corpus  incalens,  arteriie 
concitatae,  dure,  valide  et  crebro  micantes,  si¬ 
tis,  lingua  inalbescens.  Saepe  initio*,  unus  aut 
plures  artus  dolere  solent;  paulo  post  tumere 
et  aliquantum  rubere  :«  multum  tumoris  dolo¬ 
res  saepe  lenit  f.  Aliquando,  non  nisi  secundo 
tertio  ve  die,  invadunt  dolor,  tumor  et  rubor, 
aut  ubi  accessio  febrilis  jam  infestaverit 
Potissimum  torquentur  artus  majores,  humeri, 
cubiti,  genua  et  caetera ;  rarius  articuli  digi¬ 
torum,  pedum  et  manuum  ;  at  inter  articulos, 
Gregouy  testante,  manuum  saepius  quam 
pedum  :  aliquando  coxse  et  musculi  lumbo- 
rum  et  inter  costas  positi,  quorum  aifectio 


*  Cullen’s  First  Lines  of  the  Practice  of  Physic,  by 
Gregory,  edit.  ult.  tom.  i.  p.  258. 
f  Idem  liber,  p.  259- 

J  Principia  Medicinae,  a  Home,  edit.  3tia,  p.  181.  et 
Sydenhami  Opera,  Londoni  edit.  1705,  p.  237* 

pleiirodyne  appellatur  *  :  fortasse,  nullubi  cor¬ 
poris,  externi  musculi  hoc  vacant  malo  :  ipse 
curans  novi  faciem  torqueri,  accedentibus 
oculi  inflammatione  et  delirio  ;  neque  dubito 
quin  septum  transversum,  imo  ipsum  cor  sub¬ 
inde  patiantur  :  at  musculos  non  voluntati 
obedientes  opportunos  esse,  quos  corripiat  hic 
morbus,  non  convenit  inter  omnes  ;  de  qua  re 
postea.  Artubus  affectis,  non  solum  plectun¬ 
tur  vicina  juncturis,  at  musculi  has  ultra  ci- 
trave  positi.  Morbus,  nulli  defluite  sedi  in¬ 
fixus,  ex  alia  petit  aliam,  iterum  eodem  redi¬ 
turus  unde  profectus  esset.  Motus  et  tactus 
dolores  exasperant.  Vesperi  dolores  maxime 
palantur,  et  ingravescunt,  et  febris  accendi¬ 
tur  ;  id  quod  respicere  videtur  ultima  defini¬ 
tionis  vox  :  CrREGortY  tamen  negat  accessio¬ 
nes  vespertinas,  caloribus,  quos  stragula  lecti 


*  Culleni  Synopsis,  p.  245. 

Ballonius  etiam  de  lioc  tractavit.  Vide  ejus  Opera, 
tora.  iv.  p.  289* 

moliuntur,  deberi,  id  quod  multi  putarunt ; 
eo,  quod  alias  calor  non  idem  praestat;  easque 
refert  ad  morbi  ipsam  naturam,  qua,  perinde 
ac  hectica  et  alia  mala  noctu  intenditur :  Inde 
tamen,  quibusdam  placuit,  hunc  morbum  quo¬ 
dammodo  febri  intermittenti  aut  remittenti 
cognatum  esse  *.  Sanguis  emissus,  et  jam 
coiens,  superficiem  coriaceam  albam  ostendit, 
et  saepe  firmiorem :  imo  hoc  fit  subinde  post 
venam  saepius  incisam,  et  morbum  inde  leva¬ 
tum.  ^  i 

Cutis,  initio,  et  fere  per  totum  morbum,  si 
gravior  sit,  calere  et  perarescere  solet.  Saepe ' 
aeger  sudore  diffluit,  nunc  copiose,  nunc  par¬ 
cius  et  inaequaliter,  febre  et  dolore  nihilo  mi¬ 
tioribus  :  neque  igno^^are  oportet,  caetero  cor¬ 
pore  sudore  madente,  artum  laborantem  fere 
nil  sudare. 


^  Saunders'  Observations  on  Red  Bark,  edit.  4ta,  p.  74. 
Haygarth's  Clinical  History,  p.  4/. 

Urina  plerumque  rubet,  modo  naturalis,  et 
cx  ea  copiosum  dein  subsidit. 

5  -  i  i  i  lii*. 

Alvus  contrabijsolet,  neque  tamen  desunt 
exempla  ejus  sanae  aut  solutioris.  p  - 

;£  it -.5;.  i''  '’ 

Rarius  aeger  cibo3  fastidit,  et  evomuit  aut 
delirat;  quae  signat  morbi « non  sunt  commu¬ 
nia.  ^  Facies  modo  rubet,  modo  pallet. 

t)bni  itiiid  ioin 

Consuetis  indiciis  traditis,  ad  abnormia  et 
rariora  est  transeundum.  Horum  nulla  pluris 
scrutari  refert,  quam  cordis  ej usque  membranae 
vitia;  qu«  nuper  Baillie  inclytus,  fretus  tes¬ 
timonio  sui  familiaris  PiTCAiiiN,  memoravit*. 
Hoffman,  Boerhaave  et  hujus  commenta¬ 
tor  illustris,  de  hoc  morbo  intus  verso  disse¬ 
runt  f .  De  eadem  re  scripsit  Storck  alii- 

Baillie^s  Morbid  Anatomy,  edit.  ult.  p.  46. 

t  HofFmanni  Opera  antea  citata,  tom  ii.  p.  320. 
Boerbaavii  Aphor.  jam  notat.  Commentaria  de  Va» 
Swieten,  tom.  v.  p.  644.  et  655. 

que*.  Horum  sententiae  aliis  ludibrio  fuerunt^ 
et  hinc  ortae  visae  sunt;  quod  olim  arthritis, 
sine  dubio  partes  internas  interdum  tenens, 
ab  rheumatismo  male  fuit  discreta ;  hinc  alii 
perhibuere  haecce  vitia  ab  illa,  non  ab  hoc  or¬ 
ta  esse.  At  nuper  quidam  medici  Londinen- 
ses,  cor  et  ejus  membranam  huic  morbo  ob¬ 
noxia  esse  statuunt  :  id  quod  observasse 
videtur  0’Dier,  Genevensis  medicus ;  at, 
prse  diro  bello,  impediente  quo  minus  ejus  opera 
nobis  essent  in  manibus,  quod  adhuc  de  ejus 
sententia  novimus,  haud  satis  estf.  Callisen 
et  alii  de  rheumatismo  translato  scripse¬ 
runt,  et  cordis  vel  pulmonum  laborantium  me¬ 
minerunt  j:.  Porro  mihi  ipsi,  apud  Nosoco- 

*  Storck.  Annus  Medicus  2dus,  p.  126. 

t  Edinburgh  Medical  and  Surgical  Journal,  vol.  ii. 
p.  448. 

l  Calliseni  System.  Chirurg.  Hodier.  tom.  i.  p.  201, — 
Memoirs  of  the  Medical  Society  of  Londori,  vol.  ii.  p.  77* 
— Haygarth’s  Clinical  History  of  Rheumatism,  p.  6l.  et 
seq. — Edinburgh  Medical  and  Surgical  Journal,  vol.  ii. 

p.  391. 

inium  Sancti  Thom^  Londini,  bis  terve  illud 
affectum  testari  contigit.  Hisce,  et  aliis  fon¬ 
tibus,  gaudens,  hujus  affectus  indicia  nunc 
memoranda  didici ;  et  multum  confiteor  me, 
de  hac  re,  docuisse  medicos  illius  Nosocomii. 

Gravitas  praecordiorum,  spirandi  difficultas 
et  palpitatio  cordis,  prassertim  noctu,  et  som¬ 
nos  turbantia,  primo  urgent.  Iste  motus  ab¬ 
normis  cordis,  modo  praeter  consuetudinem 
saeviens,  tamen  fere  est  perpetuus,  et  vultus 
summa  anxietate  contristatur :  arteriae  mo¬ 
ventur  citius  sine  norma,  et  cum  intermis¬ 
sione,  nunc  languidius  et  debilius,  nunc  vali¬ 
de,  plene  et  dure.  His  ingravescentibus  sig¬ 
nis,  vultus  livet,  et  saepe  sudore  diffluit:  modo 
cito  fato  quiescunt  aerumnae,  modo  levan¬ 
tur,  tardius  occisurae.  Inter  hunc  cordis  af¬ 
fectum  artus  parum  laborant. 

Interdum  cerebrum  tentare  videtur  rlmi- 
matismus,  nonnunquam  pulmonem,  horum 

inflammationis  speciem  inducens^;  subinde 

septum  transversum,  quod  graviter  dolet ;  et 

/ 

saepe  aeger  singultu  laborat.  Gregory  memi¬ 
nit,  puellam  rheumatismo  tortam  esse,  adortos 
cruciantem  capitis  dolorem,  delirium  et  stii- 
porem,  in  citam  abeuntes  mortem,  et  cuidam 
enteritide}}!  hunc  morbum  decedentem  conse¬ 
cutam  esse ;  quae  mala  rheumatismo,  an  alieno 
morbo  niterentur,  non  statuit ;  ipse  nondum 
sum  testatus  haec  septi  transversi,  cerebri,  in¬ 
testinorum  vel  pulmonis  vitia  f . 

Haud  ignorare  oportet,  exempla  non  deesse 
typhi,  saltemve  synochi  rheumatismum  comi¬ 
tantis  J,  et  desiderantis  auxilia  solitis  contraria. 


^  Haygarth's  Clinical  History  variis  locis,  et  Edinburgh 
Journal  jam  antea  citat. 

f  Hujusmodi  exempla  protulerunt  Babington  et  Curry, 
de  Medicina  Practica  Londini  praelegentes. 

l  De  hac  re  mentionem  fert  Gregory.  Vide  etiam 
Willans  Reports  on  the  Diseases  of  London,  1801,  p.  154. 
et  seq.  Saunders  on  Bark,  p.  78. 

Ssepius  porro  acutus  chronicum  rheumatismum 
antecedit ;  quod  tamen  non  est  perpetuum  ; 
nam  interdum  ab  ipso  initio,  morbus  febre 
caret ;  scire  etiam  juvat  multos  esse  affectus 
horsum  relegandos,  quos  febris  non  solet  co¬ 
mitari  ;  quales  sunt  lumbago,  ischias,  &c 

SequcElcs  Morbi, — Quod  ad  diuturnitatem 
febris  et  dolorum,  certa  lege  caret  haec  res  ; 
modo,  paucis  diebus  illa  finitur,  hi  mitescunt; 
modo  aliquas  hebdomadas  trahunt.  Ssepe 
resolutione  desinit  morbus,  aegro  sano  relic¬ 
to  :  neque  raro  dolor  febri  superest;  et  etiam¬ 
si  hic  minus  sseviat,  segro  tamen  haud  parum 
cruciatus  adhuc  molitur;  sic  frequenter  in 
chronicum  abit  acutus.  Jam  antea  memo¬ 
ravimus  quid  sentiat  Duncan  noster  de  hoc 
morbo,  nempe  rheumatismum  irritabilem^  vel 
atonicum  vel  paralyticum^  esse,  quos  omnes. 


*  Sydenhami  Opera  et  Boerhaavii  Aphorism.  locis  an¬ 
tea  citatis.  Necnon  Culleni  Synopsis,  p.  247- 

acutum  consequi  putat.  Per  irritabilem  intel- 
ligit  morbum,  febre  conquiescente,  doloribus 
tamen  noctu  ingravescentibus  torquentem ; 
quem  statum  haud  inflammatione,  sed  quodam 
partis  affectae  nervorum  vitio,  pendere  ei  vide¬ 
tur:  Vtx  atonicum,  ahthrodyniam  Cullenia- 
nam,  vel  chronicum  aliorum:  Vcv paralyticum, 
cui  motus  artuum  perit,  et  musculi  emacres¬ 
cunt,  dolore  manente  ;  at  noctu,  et  calore  ad¬ 
moto,  non  intento,  sed  potius  levato. 

Porro  facultas  artuum  movendi  interdum 
perditur,  ex  ligamentis  praeter  naturam  cohae¬ 
rentibus,  vel,  ut  nonnullis  videtur,  in  os  indu¬ 
rescentibus,  quod  genus  mali  anchylosis  au¬ 
dit  ^ 

Serum  in  cellulas  telae  reticulatae  artus^ 
bursas  mucosas  vel  juncturae  cavitatem,  effu- 


,  *  Boerhaavii  Aphorism.  Principia  Medicinae  a  Home^, 

p.  181. 

sum  modo,  procedente  morbo,  resorbetur  *, 
modo  manet,  faciens  ut  artus  tumeat,  cujus 
exempla  edidit  Storck.  Cutem  hic  incisam, 
secuta  sunt  ulcera  mala  aegre  sananda,  humore 
flavo  et  tenace  elfuso f.  At  hujusmodi  tumores 
rari  sunt. 

Rheumatismus  multa  phlegmone  consimilis, 
raro  tamen,  imo  fortasse  nunquam,  in  exulce¬ 
rationem  aut  gangrenam  abit;  et  quamvis,  ar¬ 
tus  saepe  suppurasse  feruntur  ab  aliis  J,  quia 
tamen  hoc  vix  conspiciunt  exercitatissimi 
medici  quotidie  hunc  morbum  curantes,  aliun¬ 
de  provenisse  facile  statuimus  ||.  Artubus  raro, 
intus  insidens,  fere  semper  occidit,  nunc 
recta  per  ejus  validum  impetum,  nunc  serius. 


Cullen’s  First  Lines,  vol.  i.  p.  260. 
t  Storck.  An.  Med.  2dus,  p.  II7. 

X  Tissoti  Avis  au  Peuple,“cap.  11.  FerriaFs  Medieal 
Mistories  and  Reflections,  vol.  ii.  p.  21. 

II  Boerhaave,  Cullen,  &c.  &c. 

imbecillitatem,  eoque  hydropem  moliendo 
Aliquando  resolutio  fit,  profluvio  sanguinis,  al¬ 
vi  profusione,  et  cutis  efflorescentia,  at  multo 
ssepius  corpore  toto  diffluente  sudore  f. 

Qu(Bdam  de  Sedi  Morbi  et  Sectione  Cadam- 
rum.' — Rarius  medici  scrutandi  artus  hoc  mor¬ 
bo  mortuorum  studiosi  fuerunt.  Ha^cce  tamen 
innotuere  saltem  ex  signis  :  Rheumatismus 
maxime  incumbit  ligamentis  et  fasciis  tendi- 
iiosis,  modo  musculos  torquens  :j: ;  ipsa  liga¬ 
menta  cohaesisse,  induruisse,  vel  inflammata 
esse,  videntur.  Fibrina  subinde  profusa  esse 


^  Hoffman,  Boerliaave,  Van  Swieten,  Calliseri,  Hay- 
gartli,  &c.  jam  antea  citat.  Necnon  Edinburgh  Journal, 
vol.  ii.  p.  448. 

t  Home  Principia  Medicinae,  p.  181.  Hoffman,  Hay- 
garth,  &c.  Necnon  Recueil  Periodique  de  Ia  Societe  de  Me- 
decine  de  Paris,  tom,  v.  p.  147. 

X  Vide  Observationes  de  Variis  Inflammationis  Specie- 
bus,  a  Smyth,  qui  sentit  musculos  praecipue  laborare. 
Medical  Communications,  vol.  ii.  p.  217* 

conspicitur  in  telam  reticulatam,  parti  afFectse 
vicinam 

Morbus  insidens  cordi  acrius  medicorum 
Londini  studium  sibi  conciliavit  ;  eoque 
scalpellum  hic  nos  nonnihil  edocuit,  et  malum 
illustravit;  cor  amplificari,  crassius  esse,  et  ejus 
capsula  vel  inflammari  vel  fibrina  scatere, 
plerumque  conspiciuntur.  Aliquando  cor  non 
mutatur,  molem  aut  fabricam;  at  ejus  cap¬ 
sula  inflammata  esse,  et  fibrina  obduci  reperi- 
tur,  et  subinde  ipsi  cordis  tunicae  adhaerescere. 

Mihimet  accidit  certiori  fieri  de  uno  alte- 
rove  exemplo  rheumatismi  in  cerebrum  inci¬ 
dentis,  hujus  inflammationem  simulantis,  et 

in  mortem  desinentis :  inspectis  corporibus, 
* 

notae  inflammationis  consuetae  non  prodiere. 
Storck,  quadam  hujusmodi  exempla  memo- 


^  Haver^s  Osteol.  Nova,  p.  226,  227.  Van  Swieten 
Commentaria,  tom.  v.  p.  646. 

rans,  testatur  se  seri  copiam  inter  cerebri 
membranas  et  in  cavis  introspexisse ;  et  etiam, 
pectore  affecto,  inter  pulmonum  membranas"^. 

De  Causis  Morbi. — ^Etiamsi  hic  morbus  fere 
ubique  grassari  soleat,  ex  medicorum  scriptis, 
incolis  frigidarum  quam  -  calidarum  regionum 
opportunior  esse  videtur ;  et  maxime  urget, 
ubi  cselum  frequenter  et  subito  variat :  unde, 
Britanni  potissimum  torquentur.  Indiis  Occi¬ 
dentalibus  raro  contingit  Non  omnibus 
anni  temporibus  pariter  invalet.  Sydenham 
placuit,  autumno  J ;  Hoffman,  hoc  et  vere  ||, 
quod  pleri  que  sentiunt,  .eum  praesertim  saevi¬ 
re  rarius  hyeme  vel  aestate  accidit.  At  vero 

^  Storck.  An.  Med.  2dus.  p.  II9. 

f  Hillary  on  the  Air  and  Diseases  of  Barbadoes,  2d 
edit.  p.  41.  109.  Clark^s  Observations  on  Long  Voyages 
to  Hot  Climates,  p.  430. 

X  Sydenhami  Opera,  1.  c. 

{|  Hofimanni  Opera,  1.  c,  , 

§  Callens  First  Lines,  et  Opera  fere  omnium  hoc  ma¬ 
lum  describentium. 

quibus  mensibus  praecipue  homines  in  eum 
incidant,  minime  inter  omnes  convenit;  ut  ap¬ 
paret  ex  scriptis  a  Wintringham,  Fowler, 
Haygarth,  Willan  et  aliis  *  Huj  us  rei 

I 

cognitio  amplissimam  desiderat  experientiam ; 
et  quum  quosdam  prae  caeteris  annos,  nulla 
manifesta  caeli  proprietate  insignes,  affectat 
hic  morbus  f,  sentio  quasdam  aeris  condi¬ 
tiones  aciem  sensus ‘et  chemiae  fallentes,  mul- 

j 

tum  ad  hanc  rem  conferre:]:.  Quidam  sunt 

■  e  - 

suspicati  rheumatismum  epidemice  saeviisse  ||. 
Quae  aetas,  quis  habitus  ^gri  sit,  permulti 


*  Wintringham^s  Works,  vol.  ii.  p.  239*  et  seq.  Fowler, 
Haygarth,  Willan  jam  citat. 

f  Edinburgh  Journal,  varis  locis,  sub  capite,  Report 
of  Diseases  treated  at  the  Public  Dispensary,  LondonJ' 

J  Hanc  sententiam  a  Doctore  Currie,  apud  Valetudina¬ 
rium  Guidianum  Londinense,  de  Medicina  Practica  praele¬ 
gente,  audivi. 

II  Home^s  Medical  Facts  and  Experiments,  p.  /d.  Vo- 
gel,  de  Cogn.  et  Curand.  Praecip.  Corp.  Fluman.  Alfect. 
p.  369, 

refert  considerare,  quippe  qu^e  multum  ad 
morbum  inferendum  valent.  Rarius  adori¬ 
tur  infantes  aut  seniores  * ;  longe  ssepissime, 
ut  conjicio,  auctoritate  spectatissima  fretus, 


pubescentes,  quadragenarios,  et  inter  has  asta- 


tes  medios  f.  Quo  validior,  plenior,  et  magis 
luxui  otioque  deditus  quis  esset,  eo  facilius 
aegrotabit,  prcesertim  cohibitis  ^&inamtioni- 


i 


bus  solitis.  Morbus  utrumque  sexum  inva- 

•  1 

dit,  at  foeminas  prae  maribus,  nonnullis;  mares 
prae  foeminis,  aliis  testantibus  J. 


Res  est  memoria  digna  arthriticis  progna¬ 
tos  aliis  procliviores  esse,  quos  juvenes  tenta- 


*  Haygarth  et  Heberden,  tamen,  hujusmodi  exempla 
narrant.  Vide  Haygarth^s  Clinical  History,  p.  22.  et  He¬ 
berden  Commentarios,  edit.  ult.  p.  344. 

j*  Cullen"s  First  Lines,  loc.  cit.  Fowler^s  Medical  Re- 
ports,  p.  259*  Praecipue  tamen  hic  morbus  a  pubertate 

usque  ad  annum  cetatis  vigesimum  grassatur.  Vide  Fowler 
et  Haygarth. 

J  Fowler  s  Medical  Reports,  p.  259-  Haygarth^s  Cli¬ 
nical  History,  p.  20, 

ret  hic  morbus  Semper  quo  Scepius  jam  an¬ 
tea  accesserit,  eo  facilius,  et  eo  levioribus 
noxis  admotis,  rediturum  esse  constat  f. 

Quum  frigus,  quodammodo  admotum,  mor¬ 
bum  antecedere  consuevit,  usitatas  noxas  ex¬ 
citanti  habitum  est.  Quomodo  hoc  praestat, 
alii,  alias  sentiunt.  Quibus  placuit,-  acrem 
humorem  ad  artus  delatum,  causam  esse  malo- 

t, 

rum;  ii  statuerunt  frigus  morbum  incitare, 

t  ' 

oras  vasorum  cutis  stringendo,  ne  exiret  ille 
humor  :  alii  perhibent  frigus  hoc  facere, 
sanguine  intus  avocato,  prae  vasis  summae  cu¬ 
tis  constrictis  ||. 

Frigus,  si  corpus  calefactum  excipiat,  lon- 


*  Heberden  Commentarii,  p.  342. 
t  Haygarth's  Clinical  History,  p.  30. 

X  Commentaria  de  Van  Swieten,  tom.  v.  p.  650, 

II  Idem  Liber,  p.  648.  Cullen's  First  Lines,  loc.  cit. 


26 


DE  RHEUMATISMO  ACUTO. 


ge  potentior  fit  noxa;  eo  magis,  si  h umidi tati 
accederet 

De  Causa  Morbum  continente, — Alii  alias 
senserunt  de  causa  morbum  amplectente,  qu£e 
proxima  vocatur.  Hanc  quidam  esse  humorum 
in  artubus  acrimoniam^  alii  lentorem  censue- 
runt  f  :  alii  porro,  humorem  esse  acrem,  quem 
ad  artus  delatum,  rheumatismum,  ad  faucium 
aut  fistulae  animas  membranam,  catarrhum,  et 
aliorsum  alios  parire  morbos  judicarunt;  quos 
omnes  non  nisi  sedem  inter  se  discrepare  pu¬ 
tarunt;  eoque,  nomen  rheumatismus  impo¬ 
suerunt  huic  morbo,  nimirum  ex  gr^ca  vo¬ 
ce  few,  id  est  fluo  J. 

Ex  quo  vetus  humorum  pathologia  obsolue- 


^  Storck,  An.  Med.  2.  p.  112.  &c. 

f  Commentaria  de  Van  Swieten,  var.  loc.  Riverius, 
Hoffman,  &c. 

l  Chesneau  et  Van  Swieten. 

rit,  hse  omnes  evanuerunt  sententiae  ;  et  ho¬ 
diernis  placet,  qui  vires  motrices  magis  quam 
humores  respiciunt,  istum  arteriarum  motum, 
qui  inflammationem  constituit,  in  artubus 
orientem,  rheumatismi  esse  causam  proxi¬ 
mam  *  ;  utpote  inflammationis  propria  huic 
morbo  contingunt;  qui  ligamentis,  tendinibus 
et  aponeurosi  articulorum,  forsan  etiam  mus¬ 
culis  incumbit;  quarum  partium  fabrica,  et  po¬ 
tissimum  aliqua  proprietas  morbi  ipsius,  non 
probe  comperta,  faciunt  ut  suppuratio  et 
gangraena,  quae,  alias  compluries,  hanc  inflam¬ 
mationem  vix  aut  ne  vix  consequantur.  Quoad 
istum  arteriolarum  statum  qui  gignit  inflam¬ 
mationem,  earum  intentiori  an  pigriori  motui 
debeatur,  in  dubio  est  f,  et  diu  disputatum; 


*  Boerhaave,  Simpson,  Van  Swieten  et  alii,  inflamma¬ 
tionem  ex  acrimonia  vel  lentore  orientem,  causam  esse  ; 
Cullen  tamen  actionem  vasorum  propriam,  putaverunt. 

t  Hoffmanni  Opera.  Cullen’s  First  Lines.  Latta^s 
Surgery.  Hunter  on  the  Blood.  Wilson  on  Fever. 

neque  facile,  aut  nostro  proposito  consenta¬ 
neum  esset,  has  lites  componere.  Unico  pla¬ 
cuit,  causam  proximam  esse,  ramulos  minutis¬ 
simos  vasorum  resorbentium,  in  parte  lassa, 
humore  suo  praeterii  consuetudinem  refertos, 
ex  truncis  frigore  constrictis ;  unde  putat 
frigus  ciere  morbum  *  :  Meminisse  hanc  opi¬ 
nionem  est  refellere ;  rationi  et  usui  contraria 
est.  '  Multiplicem  agnoscit  causam  tumor 
juncturas,  ut  supra  dixi ;  nunc  vasis  sangui¬ 
neis  refertis,  nunc  sero,  in  cellulas  telas  reticu¬ 
latas,  vel  in  bursas  mucosas^  vel  ipsam  junctu¬ 
ras  cavitatem,  profuso  tribuendus. 

Quod  ad  rheumatismum  aliorsum  transla¬ 
tum,  fateor  ejus  rationem  et  causas  me  peni¬ 
tus  latere.  Londini,  et  in  magnis  urbibus,  im¬ 
becillitatis  plus  quam  alicubi  habere  videtur ; 
ex  qua,  vel  alia  causa  ignota,  ibi  proclivior  est. 


*  Pamphlet  on  Rheumatism  and  Gout,  by  T.  Latham. 

qui  in  instrumenta  vitae  necessaria  incidat. 
Veteres  senserunt  hanc  translationem  factam 
esse  humoribus  acribus^  qui  morbos  gignerent^ 
aliorsum  avocatis  •  at  verisimilius  est  hanc 
potius  ad  actionem^  ^quae  morbos  parit,  con¬ 
versam  in  alias  partes  esse  referendam 

^  )  f  /"  r  I  .  t 

Quomodo  Morbum,  dignoscatur, — Hucusque 
absoluta  re  proposita,  videndum  est  quae  mala 
huic  adeo  consimilia  sint,  ut  medico  suae  artis 
perito  ^ sit  errandum,  r  H^ec  profecto  pauca 
sunt;  et  si  studiose  signa  scrutemur,  fere  mor¬ 
bus  non  difficilis  erit  discretu. 

Rheumatismus  acutus  in  chronicum  desine¬ 
re  consuevit,  cui  auxilia  antea  valentissima 
parum  accommodata  fiunt ;  ideoque  nostra  plu¬ 
rimi  refert  hunc  ab  illo  accurate  dignoscere. 


Commentaria  de  Yan  Swieten,  tom.  v.  p.  654. 

Hoc  autem  interest  inter  eos,  quod  acuto  sem- 
per,  chronico  nunquam  adest  febris;  quod  ii- 
li,  piures  artus  simul  cruciantur  doloribus, 
hic  illic  migrantibus ;  huic  s^epe  unicus,  et 
plerumque,  fixis.  Ille  juniores,  inter  annum 
decimum  et  trigesimum,  pleniores  et  vegetos; 
hic  fere  non  nisi  annum  vigesimum  et  quin¬ 
tum  agentes,  et  quadragenarios,  aut  homines 

0 

medias  inter  has  aetatis,  adoriuntur.  Ille  artus 
superiores,  hic  inferiores  potius  male  habet. 
Dolores  tactu,  motu,  et  fortasse  lecti  calore,  sal¬ 
tem  noctu,  illi  ingravescunt ;  huic  fere  mites¬ 
cunt  Hisce  autem  notis,  a  doloribus 
scorbuto  aut  morbis  veneris  ortis  dignoscitur, 
febre,  tumore  et  rubore  his  nullis;  artudolen- 
te  morbis  veneris  aliquando  nodis  deformi,  et 
ejus  medio  maxime  cruciato,  at  finibus  artus, 
rheumatismo  :  porro  noxis  antecedentibus 
utriusque  cognitis. 


***  Haec  conclusa  sunt  ex  variis  auctorum  supra  memo¬ 
ratorum  argumentis,  &c. 

Quid  inter  rheumatismum  et  arthritidem 
intersit,  permagni  refert  cognoscere.  Pleri- 
que  scriptores  eos  quodam  nexu  inter  se  con¬ 
junctos  esse  opinantur ;  neque  differre,  nisi 
quod,  ille  partes  quasdam,  hic  totum  corpus 
afficiat ;  eoque  putant  ilium  in  hanc  tandem 
abire*.  Ipse  Heberden  eos  esse  quodammodo 
inter  se  cognatos  suspicatur  f.  At  hodierni 
contrarium  sentire  videntur ;  neque  celandum 
est,  hos  morbos  sibi  invicem  maxime  dissenti¬ 
re;  ad  quam  rem  spectavit  Cullen  utramque 
definitionem  conscribens.  Ex  frigore,  exter¬ 
na  et  evidente  causa,  semper  rheumatismus  ; 
arthritis  sponte  adoriri  consuevit,  certeve  ante¬ 
cedente  nulla  s^pe  manifesta  noxa.  Hanc  de¬ 
finitionis  partem  idoneam  esse  negatur ;  ar¬ 
thritis  enim,  si  causae  opportunitatem  dantes 
adessent,  iisdem  excitantibus  noxis,  quibus 


■*  Ballonii  Opera,  et  Commentaria  de  Van  Swieten,  loc. 
jam  citat. 

f  Commentarii  Gulielmi  Heberden,  p.  342. 

rheumatismus,  oriri  potest.  Rheumatismo,  id 
quod  optime  notavit  Cullen,  artus  majores, 
arthritidi,  minores  potissimum  plectuntur.  Il¬ 
le,  ab  initio  palans,  plures  artus  inferiores  et 
superiores  seepe  torquet;  haec  uni  tantum 
parti  inferioris  artus,  s^penumero  primo  arti¬ 
culo  pollicis  pedis,  insidere  consuevit.  Illi 

articuli  manuum,  huic  pedum  saepius  plectun- 

0 .  *  * 

tur.  Illi  dolor  obtusus  et  rubor  fere  nullus ; 
huic  articulus  acute  dolet,  levissimi  tactus 

,  >1-  4  ■ 

impatiens ;  etiam  ardet,  saturate  rubet,  et  quo¬ 
dammodo  splendet.  Non  eadem  aetas  utrique 
obnoxia  est.  Arthritis  raro  impuberes,  praeser¬ 
tim  $tate  provectiores;  rheumatismus  inter¬ 
dum  ante  decimum  quartum,  rarius  post  qua¬ 
dragesimum  et  quintum  astatis  annum  inva¬ 
dit*.  Illa  saepissime  est  morbus  haereditarius; 
hic  rarius,  fortasse  non  omnino.  Porro  rheuma- 


*  Has  fere  omnes  notae  a  Heberden  optime  et  elegantis¬ 
sime  memorantur.  Vide  ejus  Commeutaxios,  p.  52. 

tismum  acutum  semper,  arthritidem  rarius,  fe¬ 
bris  comitatur. 

Hae  notae  eos  jam  nascentes  invicem  discer¬ 
nunt,  At  sunt  aliae,  si  graviores  fuerint,  vel 

inveteraverint,  inter  quas,  est  imbecillitas  et 

1  /  ‘  . 

acor  ventriculi  ad  dyspepsiam  referenda,  quae 
saepCnumero,  fortasse  semper,  comitantur  ar- 
thritidem;  cujus  impetus  breviores  sunt  quam 
rheumatismi,  et  crebrius  revertuntur.  Neque 

:  j .  ^  *>i  . 

raro  fit  ut  rheumatismus  semel  tantum  in  de- 

.  ^ 

cursu  vitae  aliquem  torqueat.  Illi  cutis  rup- 
\  -  ^ 

ta  foedatur,  duro  et  immobili  artu  relicto ;  ni¬ 
mirum  arteriae  tophos  ad  articulos  secernunt ; 
huic  artus  fere  nunquam  exulceratur,  at  liga¬ 
mentis  cohaerentibus  vel  musculorum  vi  im¬ 
minuta,  saepe  rigescit  vel  paralyticus  fit.  De¬ 
nique,  nec  celandum,  valetudinem  aliquando 
adeo  esse  multiplicem,  ut  ad  utrum  eorum  at¬ 
tineat  vix  ulla  ratione  sit  statuendum 

*  Hoc  etiam  Heberden  bene  notavit.  Vide  Comment. 
ejus,  p.  54. 

Qucb  Spem  quce  metum  indicente — Bonum 
eventum  saepius  esse  praesagiendum  scire  li¬ 
cet;  siquidem,  morbus  artubus  incumbens, 
rarissime  occidat :  quod  si  pulmo  cerebrumye 
inde  laedatur,  quantula  spes,  quantum  vitee 
discrimen  sit,  neminem  rei  medici  peritum 
latet;  id  quod  jam  antea  ^observatum  est*. 
Neque,  corde  laborante,  mirandum  si  gravissi¬ 
mus  sit  metus;  eo  magis,  quum  neque  rite 
saliat,  et  spiritum  nequit  non  graviter  pertur¬ 
bare  :  at  vero  miser  diu  vixit  hoc  affectu  im¬ 
plicitus,  spirans  asgerrime^jet  ^abnormi  ^motu 
vel  palpitatione  cordis  vexatus  ;junicam  ta¬ 
men  sic  correptam  convaluisse  novi,  Rheu¬ 
matismus  chronicus  t  ssepe  acutum  consequi¬ 
tur,  difficillimus  sanatu  ;  et  paralysis  aut  rigi¬ 
ditas  eundem  excipientes  nonnunquam  auxi¬ 
liis  nullis  cedent;  et  medico  confitendum,  me¬ 
dicinam  morbo  imbecilliorem.  Ha3  autem 
notse  insigniunt  morbi  declinationem  in  salu- 


Boerhaave,  Hoffmau,  Callisen,  &c. 

tem :  Summum  corpus  sudore  diffluens,  alvus 
solutior,  aut  sanguinis  profusio,  febris  et  do¬ 
lores  artuum  leniti,  qui  nullo  profluvio  subin- 
"  de  per  se  sponte  quiescunt  -  r 

mi/tmq  loibofii  ioi 

“kaivijig  f8  niubnBiiiis  .ajuijtoiiiui  -d  •  ,  i 

aJh  moiip  .aigiixn  os  j 

Tuiitiq  'iOl  ^  RATIO'  medendi.  ^  Ibs 

-mi  aod  :liziv  ini*  i^girir  :?ji.  -  .  'n>v4  , 

^^^^Quod  ad  morbi  curationem  pertinet,  reme¬ 
dia' sunt  duplicis  generis  ,"*  imprimis,  quae^in- 
"‘eunte,  dein  quas  inveterasdente  morbo»  ju¬ 
vant  :  utraque  sunt  vel  generalia  vel  localia. 

-1  \  I  ■' f  8.  - 

Initio  autem  usurpari  solent,  quae  febrem 
“  et  inflammationem  minuunt  et  sedant ;  haec 
autem  ordine  memorandum. 


*  Home,  Principia  Medicinae.  HofFman.  Haygarth,  et 
alii. 

Sanguinis  Detractio.  —  Venam  feriendam 
fere  omnes  prsecipiunt.  Huic  principi  remedio 
innixi  sunt  Ballonius  *  aliique,  uti  videtur, 
qui  ante  hunc  floruerunt  f  :  quos  imitati  Sy- 
DENHAM,  Hoffman,  Gullen,  ct  plcriquc 
hodierni  eodem  auxilio  fere  semper  utuntur. 

»  ■F-Tf'  j:. 

Haud  dubito  quin  plerumque  r  sanguis  e 
brachio  emissus  multum  juvaret*  neque  ta-i 
men  desunt  exempla  ejus  fere  nil  proficientis. 
Vegetis  et  junioribus  aegrotantibus,  arteriis 
concitatis,  et  doloribus  saevientibus,  venam 
incidere  sine  dubio  est  seepe  morbum  mature 
solvere;  at  cavendum  ne  huic  praesidio  ple¬ 
nius  aut  s^pius  adhibito,  superveniret  rheu¬ 
matismus  chronicus,  qui  solet' esse  multo  dif¬ 
ficilior  sanatu  quam  acutus.  Hoc  observavit 
noster  eximius  Home,  cujus  auctoritati  lubciv 


Balloni  Opera,  tom.  iv.  p.  501.  ' 
t  Galen,  Aretteus,  /Egineta,  ^c. 

tissime  confido.  Fertur  viginti  libras  sangui¬ 
nis,  triginta  et  sex  horis,  missas  esse ;  cui  rei 
impotens  refellendi  minime  tamen  fidem  ha¬ 
beo*.'  Sydenham  quater  vel  quinquies  se¬ 
candam  esse  venam  imperat,  interjectis  biduo 
triduovej':  aliis qjlacuitisaspius  esse  secandam, 
donec  evanescat  superficies  coriacea ;  quae  lex 
non  sine  gravi imetii  esse  videtur;  cum  enim 
signis  mitigatis,  sanguis  non  semper  hanc 
crustam  exuit,  magna  imbecillitas  et  morbi 
inde,  orientes,  necesse  est  eam  consequantur. 
Longe  priestat  a  Gregory  praeceptum,  scili¬ 
cet,  sanguinem  esse  eliciendum  dum  conquie¬ 
verit  arteriarum  insolita  incitatio,  et  ictus  mol¬ 
liores  et  magis  naturales  evaserint.  Circiter 
uncias  decem  duodecimve  bis  terve  emittere, 
pro  ratione  signorum,  multo  erit  satius :  ali¬ 
quando,  morbo  leviori,  hoc  auxilio  non  omni¬ 
no  est  opus.  Urbanis  omnibus  morbo  labo- 


^  Commentaria  de  Van  Swieten,  tom.  v.  p,  664. 
t  Sydenhami  Opera,  p.  238. 

rantibus,  praesertim  Londiiii,  aetatem  agenti¬ 
bus,  nonnunquam  nocentissimum  esse  videtur; 
nimirum  luxus  et  vitia  urbium  propria  imbe¬ 
cillitatem  moliendo,  inflammationis  in  debili- 
tatis  speciem  convertunt:  porro  hoc  auxilium 
liberiore  manu  admotum  procliviorem  morbum 
facit,  ut  nonnulli  volunt,  qui"  aliofsum^trans- 
feratur  ^  r  ja' 

f.i:l  .oeao  oraijqo 

Juvabunt  missio  sanguinis  localis  per  cucur¬ 
bitulas  vel  hirudines,  et^  vesicatoria/  ni  mor¬ 
bus  hinc  illuc  vagetur,  ad  dolorem  etlinflamma- 
tionem  leniendos  ;  at  hsecce  praesertim,  stimu¬ 
lando, ^irritamenta  malorum  erunt,  morbo  jam 
S2epe  hinc  horsum  palante  f.  , 

Alvi  Pu7'gatio.-^S3\es  medii,  ducendo  al¬ 
vum,  auxiliari  possunt,"  ni  .motus  artuum  a- 
deo  dolores  exasperat,  ut  non  plenius  assumen- 


Fordyce’s  Third  Dissertation  on  Fever,  p.  l/.  &  13. 

iU)-  .  -  ,  .  .s 

t  Hoec  Fowler  laudat  ad  ruborem  et  dolorem  levandum.. 

di  sint ;  his  tamen  aut  medicamentis  in  alvum 
infusis,  venter  paulo  solutior  servandus.  Op- 
„tima  ad  hoc  consilium  sunt,  Sulphas  Sodai  aut 
Magnesiae,  Tartris  Potassse  aut  Potassaj  et 
Sodffi,  vel  Phosphas  Sodse. 

:  Medicamenta  qucE  sudorem  promovent. — Fere 

'*■  -  .1. .  Jt  •  >  A.j  ^  .  .  .  r.’w-  ^  b».  ■ 

inter  omnes  convenit,  ea  quae  sudorem  eliciunt 
optimo  esse  praesidio.  Hsec  autem  maxime 
sunt,  ex  Opio,  Antimonio,  Ipecacuanha  et 
Submuriate  ^Hydrargyri  praeparata  :  horum 
Pulvis  Ipecacuanhae  et  Opii,  quem ^Do ver 
confecit,  praepolleU^.  Aliis  satius  videtur  Gu- 
aiaco  Officinali^ uti  t  ^  aliis  Opio  cum  Submu¬ 
riate  Hj^drargyri  J  ;  denique,  Aqua  Acetitis 
Ammoniae  cum  Vino  Tartritis  Antimonii,  et 
Tinctura  Opii  vel  Carbonate  Ammoniae.  In¬ 
ter  haec  aeger  accinctus  foret  ad  sudorem,  af- 

■  I  . . .  I. 

^  FowleEs  Medical  Reports.  Clark  on  Long  Voyages. 

t  Fowler. 

t  Medical  Commentaries,  Dec.  1.  vol.  ix.  p.  198- 

fatim  potus  diluti  tepidique  bibens.  Haec 
praeclarus  Home  laudat,  et  plerumque  multum 
prosunt.  Tamen,  si  adhuc  febris  urgeat, 'neque 
vis  cordis  et  arteriarum  sedetur,  quas  valde  su¬ 
dorem  promovent,  omittere  praestabit ;  quippe 
qua3,  constrictione  vasorum  cutis  nondum  re¬ 
soluta,  intentiorem  justo  corporis  actionem 
cierent.  Quibusdam  placuit  Opium  aegro  con¬ 
sulere,  vel  ad  dolorem  levandum,  vel  ad  sudo¬ 
rem  eliciendum  ^ ;  quod  tamen,  febre  urgen¬ 
te,  prae  dote  qua  pollet  incitandi,  noxae  non 
auxilio  habendum.  Multi  calidarium  laudant, 
quod  opem  pollicetur,  cutem  resolvendo,  eo- 
que  sudorem  movendo ;  at  quia  corpus,  ex 
ejus  usu,  facilius  frigus  colligit,  hoc  vestitu 
idoneo  praecavendum  f . 


*  Edinburgh  Journal,  voT.  i.  p.  154.  et  Comment.  a 
Heberden,  p.  347* 

t  Falcooer  on  Bath  Water,  p.  lip.  edit.  2. 

Nitras  Potassce,  olim  usitatissimus,  nunc 
valentioribus  palmam*  cessit 

Digitalis  Purpurea.  —  Audivi  Digitalem 
Purpuream,  bis  sine  fructu  adhibitam,  et  mor¬ 
tem  esse  consecutam ;  ex  hac  vel  alia  causa 
non  habeo  compertum  fi 

t  -  ■  ... 

Remedia  extrinsecus  adhibita,  febre  manente 
et  artuum  malo  vagante,  parum  fortasse  pro¬ 
sunt ;  optima  tamen  sunt  Cataplasmata  emol¬ 
lientia  vel  Fotus. 

ii 

Initio  morbi,  pyrexia  urgente,  regimine  an- 
tiphlogistico  acriter  utendum. 

Morbo  provectiore,  et  inflammatione  seda¬ 
ta,  venam  ferire  nocebit;  sed  cucurbitulas 
cum  ferro  aut  hirudines  admovere  juvabit; 


*  Brocklesb^/^s  CEconomical  and  Medical  Observations. 
f  Medical  and  Physical  Journal,  vol.  vii.  p.  155,  &c. 

et  eo  magis,  quo  magis  pars  doleat  et  tumeat ; 
et  prascipue  si  morbus  unico  insideat  artui. 
Quas  eegro  sudorem  conciliant,  hic  liberius 
utendum,  quorum  pr^pollent  quas  Opium,  Ipe- 
cacuanhae,  Antimonio  aut  Hydrargyro  acce< 
dens  habent.  Resina  Guaiaci  Officinalis  et 
Calidarium^.  Inter  haec  ager  ad  sudorem  ac¬ 
cingendus  est.  At  interdum,  multo  magis 
proficiunt  tantuli  modi,  ut  citra  sudorem  ha¬ 
litum  cutis  evocarent. 

Tonica. — Hac  apprime  valent,  et  catera 
exuperat  Cortex  Cinchona  Ofiicinalis,  cujus 
utilitati  summa  auctoritate  nixus,  confido. 
Monton  et  Hulse  dein  Fothergill  curan¬ 
tibus,  summo  extitit  auxilio  f.  Saundehs  et 
alii  etiam,  rheumatismum  febri  intermittenti 
vel  remittenti  cognatum  putantes,  cinchonam 


*  Fowler  et  alii  hasc  laudarunt,  necnon  vide  Duncan's 
Medical  Cases  and  Observations,  p.  50. 

t  HaygartUs  Clinical  History,  p.  48. 

ante  accessionem  vespertinam  sumendam  mo¬ 
nent  etiam  morbo  jam  ineunte  ;  quam 
Skeete,  inflammatione  initio  ardente,  aver- 
sans,  non  nisi  hac  remissiore  convenire  putat 
Nuper  Haygarth  multum  eodem  pertinens 
luculentissime  scripsit,  et  Antimonio  paratis 
imprimis  utens,  dein  fere  nulli  alii  auxilio 
fidet.  At  Edinburgi,  Home  pr^estantissimo 
testante,  haec  curatio  quam  Londini  minus 
convenit,  cujus  rei  rationem  jam  memini ;  et 
judice  nostro  Duncan,  prsesertim  in  irntahi- 
km  rheumatismum  idonea  est. 

Febre  penitus  conquiescente,  et  rheumatis¬ 
mo  chronico  aut  resolutione  nervorum  in¬ 
stante,  tonicis  et  stimulantibus  validioribus 
intus  et  extrinsecus  utendum  est.  Nunc 


*  Saunders  on  Red  Bark,.  4th  edit.  p.  74.  et  Fordyce^s 
Third  Dissertation  on  Fevcr,  p.  17  et  18. 

t  Skeete  on  Bark,  p.  227* 

potissimum^  uti  oportebit  ex  Argento  Vivo* * * § 
aut  Arsenico  paratis  f,  id  est  hujus  Fowleria- 
na  praeparatione  nempe  Arsenite  Potassae  aqiia 

Sotuto.  f  .  /  i  j  n. 

.  i  Iffj;  m  l  A  L  p/' 

Hoc  tempore  i  morbip quaedam  1  narcotica,  ♦ 
scilicet  Hyoscyamus  Niger,  Atropa  Bellado- 
na,'  Aconitum  NapellusJ  Cnnium  Maculatum 
vel  Rhododendron  j  Chrysanthum  ju laudata 
sunt:[:.  Frigidarium,  Electrici tas  §,•  et  multa 
alia  praecepta  sunt,  de  quibus  hic  alienum 

esset  longius  disserere.  ^ 

-  <> 

Localia. — Frictio  quam  Grosvenor,  Oxo- 
niensis,  fere  commodo  incredibili  in  vitia  junc¬ 
turarum  adhibuit,  vel  mera,  vel  linimentis 


*  Clark  on  Long  Voyages.  <>  »  ..  ;  ■  ^ 

f  Bardsley^s  Medical  Reports. 

I  Murray  Apparatus  Medicaminum,  Cura  Althof.  D. 
tom.  i.  p.  667 •  649.  326.  tom,  vi.  p.  78.  &c. 

Edinburgli  Med.  Commentaries,  vol.  v.  dee.  1.  p.  434. 

§  Ediiiburgh  Medical  Commentaries,  vol,  viii.  p.  314. 

acrioribus  accedentibus,  plurimum  valebit, 
morbo  fixo.  Ex  Jiis,  nostro  prasstantissimo 
Home,  Tinctura  Opii  et  Meloes  Vesicatorii 
optima  esse  videntur.  Alia  sunt  Oleosa,  cum 
Aqua  Ammonige,  Oleum  Jecoris  Asellii 
Oleum  Tereb.  ^cum  Camphor  f . 

t  iSignis  cerebri,  cordis  pulmonisve  laesorum 
urgentibus,  oportet' statim  elicere  sanguinem ; 
vesicatoria  quam  proxime  partem  affectam 
imponere;  et  quas  halitum  cutis  leniter  provo¬ 
carent,  et  alvum  solicitarent  strenue  adhibere ; 
postea  tonica  leniora,  et,  signis  hydropis  ac¬ 
cedentibus,  diuretica. 

Regimine  antiphlogistico,  hic,  ut  inter  acu¬ 
tum  artuum  rheumatismum,  studiose  uten¬ 
dum.  At  semper,  inflammatione  conquies¬ 
cente,  conveniet  cibus  nutriens  neque  stimu- 


*  London  Medical  Journal,  vol.  i.  p.  226. 
t  Home’s  Clinical  Experimeuts,  3d  edit.  p.  281. 

lans,  potissimum  ex  lacte  et  frugibus  confec¬ 
tus  :  postea  lautior  idoneus  erit,  nimirum  e  car¬ 
nibus  assis  aut  elixis. 

Per  totum  decursum  morbi  vitandum  est, 
summo  studio,  ceelum  frigidum  et  bumidum, 
prsesertim  quod  cito  aliud  ex  alio  fit,  nunc  ar¬ 
dore  nunc  frigore  infestans.  Ad  hunc  finem, 
asger  sibi  melius  consulet,  indusio  laneo  sub 
omni  tempestate  vestitus,  et  etiam  quando 
convaluerit.  Nunc,  denique,  se  leniter  exer¬ 
citare  oportet. 

Heec  sunt  quas  morbum  vel  lenire  vel  sa¬ 
nare  possunt ;  neque  tamen  celandum  medici¬ 
nam  eo  interdum  imbecilliorem  esse,  et  nulla 
remedia  salutem  reducere. 

Proposito  nunc  pro  viribus  absoluto,  haud 
mihi  negligendum  confiteri,  me  plurimum  im¬ 
buisse  scientia  medica  hanc  almam  Acade¬ 
miam,  scientias  medicinae  summum  fontem ; 
nec  unquam  obliviscar  quantum  fructum 
Londini  percepi,  dum  nosocomium  Sancti 
Thom^e  frequentarem  ;  et  diu  adhuc  hinc 
eadem  commoda,  aliis  praeberi  posse,  precor. 

Praesertim  Home  pra^stantissimo  grates  per¬ 
solvendas  sunt,  ob  ejus  amicitiam  et  optima 
prascepta,  quas  tamen  dignas  referre  vix  opis 
est  me^e.  Diu  vivat  et  valeat  ad  artem  Apol¬ 
linarem  ornandam,  et  alios  futuros  eadem  in¬ 
struendos. 

